Huwa minnu li bħalissa l-aktar bniedem li qed idaħħaq in-nies bih huwa Franco Debono, iżda dan għall-inqas ilu jikkummiedja sitt xhur mhux għaxar snin bħal Vincent Farruġia. Kulħadd jaf li Ċensu għandu prinċipju wieħed f'ħajti – li jgawdi hu u familtu – u għalhekk jindies ma' min ikun hemm fil-gvern. Fid-disgħinijiet indies mal-MLP wara li tant xewwex il-GRTU biex tiġġieled kemm tiflaħ kontra l-introduzzjoni tal-VAT u l- cash-registers. Dan iż-żmien Kont tisimgħu jparla bl-istess stil bombastiku li qatt ma biddlu favur il-Labour, imma Alfred Sant kien intelliġenti biżżejjed li ma jħalliehx joħroġ mal-partit għax kien jaf il-qoħob kollha tiegħu meta kien jaħdem ma' Joe Grima u ħa l- golden handshakes . Fl-aħħar tal-2004 meta l-Gvern tal-PN bagħtlu t-tifla fuq xkolarxipp barra l-pajjiż u tgħidx kemm wegħduh li se jagħtuh posizzjonijiet li jqallgħuh il-flus ... għax tridu tifhmu li Farruġia l-flus jara l-ewwel ...dawwar il-GRTU favur is-sħubija fl-EU. Ħalliha li ftit wara ma tantx għoġbitu l-kompetizzjoni għax niftakru li meta ġie l-vapur tal-kotba tgħidx kemm xewwex il-gvern biex ma jħallieħx jidħol u jbiegħ il-kotba bl-irħis għax se jaqta' l-bejgħ tal-membri tal-GRTU li kienu jbiegħu l-kotba. Fl-aħħar elezzjoni ħareġ b'ruħu u ġismu favur il-PN għax kien qed jaqlagħha tajjeb minn fuq dahru. Ħalliha li ma telgħax fl-elezzjoni tal-MEP għax faqa' lil kulħadd bid-daħk meta qal li l-PN kien se jtella' ħamsa u minflok spiċċa kważi tellgħa ħamsa l-MLP. Il-PN malajr tawh il-premju talli ħareġ magħhom u tawh iċ-ċans jiftaħ kumpanija ta' ġbir ta' l-iskart li kompliet tqallgħu l-liri u li kienet taħdem ħafna ma' kunsilli Nazzjonalisti. Tinsewx li l-GRTU għandha x'taqsam mad-distributuri tal-gass u tal-pompi tal-petrol u għalhekk għandha qawwa mhux ħażin fil-pajjiż u taħt il-kmand ta' Farruġia u sieħbu, lgħaqi ieħor tal-PN, Paul Abela, saret kelb tal-but ta' Gonzipn. Forsi l-akbar oxxenita' minn ħafna oxxenitajiet li qal u għamel Farruġia kien l-attentat ta' frame-up li għamel bl-għajnuna ta' bintu u ħabibtha t-tabib Samuels biex juru li Sandro Chetcuti pprova joqtlu. Dan Farruġia għadda messaġġi lil DCG biex tħammeġ lil Chetcuti ħalli jdawwar il-midja kontra dan l-individwu u jinfluwenza l-qorti. Imma peress li Farruġia huwa wieħed mill-aktar persuni mibgħuda f'Malta, xi ħadd kixef x'ipprova jagħmel u l-qorti ndunat x'kien qed jipprova jagħmel bid-difiża għaqlija ta' l-avukat Manwel Mallia. Imma x'tistenna minn bniedem li gawda taħt kull gvern, li jgħajjar il-ħaddiema ġrieden u li issa ħareġ li "n-nies qed jgħixu fil-lussu tant li qed nerqgħu fil-ġid"! Aħna naħsbu li ridt jgħid: "Jien qed ngħix fil-lussu u qed ngħereq fil-ġid u ala biebi minnkom!"
Vince Farruġia – Lgħaqi u Pulċinell tal-PN!